《恭陪王老师谒白沙先生祠》
明代·李之世

路转丛篁一径分，遗祠肃穆俨江濆。閒云不扫苍烟合，湛露长披碧树薰。

曲坞潭清犹贮月，空阶苔古尽成文。宫墙此日堪翘首，蘋藻何人共荐芬。

作者简介：李之世，字长度，号鹤汀。新会东亭人。以麟子。明神宗万历三十四年（一六〇六）举人。晚年始就琼山教谕，迁池州府推官。未几移疾罢归。著作极多，有《圭山副藏》、《剩山水房漫稿》、及《北游》、《南归》、《雪航》、《家园》、《泡庵》、《朱崖》、《息庵》、《水竹洞》、《不住庵》诸集。